Jakso 17: 24/7 -rukous
Elämme nykyisessä ajassa.
Viimeisen 2000 vuoden aikana -
24 vanhinta ovat johtaneet ylistystä taivaassa lakkaamatta.
Jesajan kirja sanoo: "Pyhä, Pyhä, Pyhä Herra Sebaot; -
kaikki maa on täynnä Hänen kunniaansa." Jes. 6:3
Siitä lähtien, kun Jeesus nousi taivaaseen ja vuodatti Henkensä, -
ilmestyskirjan olennot ovat sanoneet lakkaamatta: -
"Pyhä, Pyhä, Pyhä on Herra Jumala, Kaikkivaltias, joka oli -
ja joka on ja joka tuleva on." Ilm. 4:8
Taivaat ovat julistaneet näin lakkaamatta 2000 vuoden ajan.
Taivaassa vallitsee autuus.
Me tarvitsemme taivasta maan päälle.
Meidän on aika yhtyä taivaaseen.
Jumala tuo taivaan maan päälle.
Jumalan ikuinen valtakunta ei tule olemaan taivaassa.
Uusi Jerusalem laskeutuu alas taivaasta maan päälle, -
ja me saamme asua siellä.
24/7 -palvonta on jatkunut kautta historian, -
esimerkiksi Irlannissa, Saksassa ja Jerusalemin temppeleissä.
Aadamin ja Eevan langettua syntiin taivas ja maa erotettiin, -
mutta Daavidin intohimo Jumalaa kohtaan toi taivaan maan päälle.
Sama tapahtui Azusa-kadulla, Irlannissa ja Herrnhutissa.
Kävimme Azusa-kadulla vuonna 1998.
Vuonna 1987 aloitimme 24/7 -rukouksen Öljymäellä.
Jumala kutsui minut työhönsä Washingtonista.
Tuolloin maailmassa oli 12 paikkaa, jossa 24/7 -rukous oli meneillään.
Rukoilimme Azusa-kadulla 24/7 -rukouksen leviävän koko maailmaan.
Emme tienneet, että tuolloin juhlittiin Azusa-kadun vuosipäivää.
Me rukoilimme 24/7 -rukouksen leviämistä.
Tuona Israelin juhlavuotena 24/7 -rukous alkoi levitä maailmalla.
Se on ihmeellistä.
Daavid oli Israelin kansan ennalleen palauttaja. Aam. 9.
Daavidin majan hengellinen entisöinti on jatkuvaa rukousta.
Daavidin maja oli vain pieni teltta Jerusalemissa.
Tänä päivänä Daavidin maja on koko maailman kattava.
Se ulottuu Tahitiin, Kapkaupunkiin, Norjaan ja Jerusalemiin.
Kuinka moni kiittää Jumalaa maailmanlaajuisesta majasta?
Se on tehty kaikista maailman pakanakansoista ja juutalaisista.
Sillä on kaksi tarkoitusta.
Ensimmäinen on läheisyys.
Toinen on sadonkorjuu.
Kyse ei ole jommastakummasta, vaan molemmista yhdessä.
Jumala haluaa pakanoiden löytävän valtakuntansa, -
sekä nähdä Israelin pelastuksen täyttymisen.
Juuri tämä on näiden kokoontumisten tarkoitus.
Odotamme innolla Karitsan häitä.
Karitsan hääateria tulee toteutumaan.
Kiitetään Jumalaa Daavidin majan entisöimisestä.
Maailmassa on noin 400 paikkaa, -
missä 24/7 -rukous on täydessä vauhdissa.
Lisäksi ihmiset osallistuvat rukoukseen seurakuntien kautta.
Maa huutaa Jumalan puoleen sanoen: -
"Pyhä on Herra Jumala, joka oli ja joka on ja joka tuleva on."
Taivas keskittyy ylistämään Herraa.
He julistavat toistuvasti Hänen olemustaan ja tulemistaan.
Jeesus odottaa innolla paluutaan maan päälle.
Silloin kaikki ovat yhtä Hänen nimessään.
Kunnia Jumalalle.
Olemme olleet mukana 24/7 -rukouksessa vuodesta 1987.
Vuonna 1998 saimme näyn Jumalalta maailmanlaajuisesta vartiosta.
Nyt monet ihmiset rukoilevat, -
että ilosanoma tulisi Jerusalemiin sen 12:sta portista.
Jumala luo kansojen keskuudessa rukousliikkeitä, -
sekä seurakuntia perustavia liikkeitä.
Nämä liikkeet tekevät töitä läheisyyden ja sadonkorjuun eteen.
Ne ruokkivat satoa ja läheisyyttä Jumalaan.
Ystäväni Matthew järjestää 24/7 -rukouksen viikon ajalle, -
aina kun he perustavat seurakuntaa.
Tuhansia ihmisiä pelastuu, sillä Jumala vuodattaa Pyhän Henkensä.
Tri Niko sanoi, että aloitettuaan 24/7 -rukouksen -
vuoden sisällä seurakunnan jäsenten määrä tuplaantui.
He palvoivat Herraa päivin öin, -
ja ihmisiä alkoi vyöryä sisään Jumalan valtakuntaan.
Me tarvitsemme 24/7 -rukousta seurakuntien rakentamiseksi, -
läheisyyden luomiseksi ja sadon korjaamiseksi.
Me tarvitsemme Jumalan avaavan pelastuksen lähteet.
Haluan jakaa teille jotain lyhyesti.
Tri Niko puhui aiemmin kolmannesta helluntaista.
Helluntai tapahtui juutalaisen kalenterin mukaisena päivänä.
Azusa-kadun herätystä voisi kutsua pakanoiden helluntaiksi.
Sen jälkeen lähes miljardi ihmistä on tullut kristityiksi.
Azusa-kadun tapahtumat olivat ennalta suunnittelemattomia.
Ihmiset kokoontuivat yhteen 3,5 vuoden ajan, -
eivätkä koskaan lakanneet palvomasta ja rukoilemasta.
Hengen vaikutus levisi ympäri maailmaa.
Noin 3 vuotta sitten Herra sanoi, -
että Hän haluaa meidän alkavan soittaa harppua.
Nyt vaimoni johtaa noin 18:aa harpunsoittajaa.
Uskomme, että ensi vuonna heitä on 24, -
2 soittajaa porttia kohden.
Herra haluaa meidän ylistävän Häntä jalkojensa astinlaudalla.
Liitymme taivaan vanhinten ylistykseen -
ja uskomme Hänen valtakuntansa tulevan.
Jumala entisöi Daavidin majaa ja jopa Daavidin harppua.
Hongkongista tulee meille ihmisiä opiskelemaan harpun soittoa.
Tri Niko lahjoitti hiljattain kaksi harppua.
Harppu on taivaallinen soitin.
Kun Jeesus tulee takaisin, -
harpunsoittajat soittavat harppujaan Siionin vuorella.
Ilmestyskirja sanoo, -
että Jeesus itse antaa voittajille harpun.
Uskon, että niitä soitetaan uudessa Jerusalemissa.
24 vanhinta johtavat ylistystä taivaassa harpuilla.
Kiitos Jumalalle, että Hän uudistaa Daavidin majan.
Jotain ihmeellistä tapahtui, kun Jumala aloitti nämä kokoontumiset.
Juutalaiset olivat rakentaneet tänne rukoustornin.
Me emme tienneet siitä mitään.
Se valmistui muutama päivä ennen meidän muuttoamme tänne.
Saimme luvan käyttää sitä, ja näin olemme tehneet 20 vuoden ajan.
Kiitos Jumalalle rukoustornista.
Uskon, että maailma kokoontuu rukoilemaan ja ylistämään yhdessä.
Kyseessä on 10 päivän ajanjakso Jerusalemissa.
Ne ovat juutalaisen kalenterin 10 katumuspäivää.
Taivaaseenastumisen ja Hengen vuodatuksen välillä oli 10 päivää.
Uskon Jumalan haluavan rukoiltavan kolmannen helluntain tulemiseksi -
noiden kymmenen päivän aikana.
Kuka uskoo kolmanteen helluntaihin?
Jumala avaa lähteensä Daavidin majan ja juutalaisten ylle.
Tulee kolmas helluntai, -
jolloin israelilaiset ja arabit palvovat yhdessä Jumalaa.
Lähteet avautuvat myös kaikkien Jerusalemin asukkaiden ylle.
Muslimit ottavat Jeesuksen vastaan yhdessä juutalaisten kanssa.
He tulevat ylistämään yhdessä.
Herra näytti minulle, -
että ensi vuonna kutsumme 120 rukousvartijaa -
noiden 10 päivän ajalle.
Kutsumme nuoria ihmisiä Israelin eri seurakunnista, -
jotka johtavat palvontaa ja esirukousta.
Daavidin maja oli juutalaisten ja pakanoiden yhteistä palvontaa.
Rukoilemme kaikkien rukousvartijoiden puolesta, -
jotka johtavat ylistystä ja rukousta.
Tämä on Daavidin majan entisöimistä, -
sillä Daavidin aikaan juutalaiset ja pakanat palvoivat yhdessä.
Israelin nuoret tarvitsevat rukousta ja voitelua, -
jotta kansakunnat seisoisivat yhdessä läpimurron saamiseksi.
Uskomme Jumalan tarkoitukseen viimeisiä päiviä varten, -
kun kokoonnumme rukoilemaan yhdessä 10 päiväksi joka vuosi.
Tulemme kaikki yhdessä yhdeksi uudeksi ihmiseksi.
Kiitos Jumalalle siitä, mitä Hän tulee tekemään.
Rukoillaan jokaisesta kansakunnasta tulevaksi ainakin 10 edustajaa.
Sak. 8:23 puhuu 10 miehestä, jotka tarttuvat juutalaisen viittaan.
Rukoillaan myös uskoa juutalaisille läpimurron osalta, -
ja kolmatta helluntaita Lähi-itään, sekä koko maailmaan.
"Maa on oleva täynnä Herran kunnian tuntemusta." Hab. 2:14
Kiitetään Jumalaa ja uskotaan kolmannen helluntain runsauteen.
Uskotaan 24/7 -rukouksen entisöinnin tuomaan runsauteen.
Meitä on nyt 40 ympärivuorokautista rukoustaloa Jesaja 19 -valtatiellä.
Minä ja Mike Bickle uskomme määrän nousevan kolmeensataan.
24/7 -rukousarmeija avaa taivaat Israelin pelastukseksi -
ja Jesajan mainitseman valtatien syntymiseksi. Jes. 19:23
Jumala tulee synnyttämään tuhansia 24/7 -rukousliikkeitä.
Indonesiassa on tänään 40 rukousliikettä, -
ja lähes joka kaupunki on aikeissa osallistua siihen.
He ovat suunnannäyttäjiä.
Kiitos Jumalalle Hänen työstään Indonesiassa.
Pyytäisin sisar Birgittaa jakamaan meille sanaa.
Hän tekee töitä naisprofeettana yhteistyössä Tri Nikon kanssa.
Hän on myös mukana Indonesian 24/7 -rukousliikkeessä.
25 vuotta sitten maailman rukouskokoontuminen oli Koreassa.
Viime vuonna se pidettiin Indonesiassa.
Korean kokoontumisessa painotus oli rukouksessa.
Indonesiassa painotettiin rukousta, sekä palvontaa.
Kiitetään Jumalaa harpun ja maljan entisöimisestä Indonesian kautta.
Toivotetaan Birgitta tervetulleeksi.
Kiitos Tom.
Olipas tervetulotoivotukset.
Haluan vain tehdä Jeesuksen tunnetuksi.
Kutsumuksemme on tuntea Hänet ja sen jälkeen tehdä Hänet tunnetuksi.
Teemme sen teoin, sanoin ja palveluksemme kautta.
Haluan kertoa teille 24/7 -rukousliikkeen ominaispiirteistä -
hengellisen Daavidin majan entisöimiseksi.
Kertaan hieman viime vuonna puhumaani, -
sillä kaikki eivät ehkä olleet täällä läsnä.
Rukoustorni on ylhäinen, ellei jopa ylhäisin paikka.
Se kuvastaa Jumalan asuinsijaa.
Daavid pystytti teltan Siionin vuorelle liitonarkkia varten.
Siionin vuori on ylhäinen paikka.
Siion merkitsee sekä luonnollista että hengellistä ympäristöä.
Raamattu sanoo: "Sillä Herra on valinnut Siionin, -
halunnut sen asunnoksensa: 'Tämä on minun leposijani iankaikkisesti; -
tässä minä asun, sillä tänne on minun haluni ollut'." Ps. 132:13-14
Indonesiassa me todella haluamme, -
että maamme olisi Jumalan leposija.
Toivomme tätä myös muiden kansojen osalta.
Haluamme maamme edustavan Siionia.
Haluamme Jumalan läsnäolon ilmenevän kansalaistemme elämässä.
Toisekseen rukoustorni viestii hengellisestä ulottuvuudesta.
Se viestii uudestisyntymisestämme.
Raamattu sanoo: "Ja yhdessä Hänen kanssaan herättänyt -
ja yhdessä Hänen kanssaan asettanut meidät taivaallisiin." Ef. 2:6
Olemme siis uusia luomuksia, -
ja Jumala on jo asettanut meidät ylhäiseen paikkaan.
Meidän tulee vain lähteä liikkeelle Hänen kunniakseen.
Rukoustorni on läheisyyttä Jumalan kanssa.
Jumalan omat kohtaavat Hänet.
Me tutkimme Raamattua, mietiskelemme ja palvomme.
Se on paikka muutokselle.
Katsomme Häntä kuin peilikuvaamme.
Uskomme Jumalan läheisyydessä elävien ihmisten muuttuvan.
Muutos on väistämätön ja luonnollisesti yliluonnollinen.
Muutumme Hänen kuvansa kaltaisiksi.
En puhu Jumalan kosketuksesta, vaan Hänen tuomastaan muutoksesta.
Hän haluaa, että olemme morsian ilman tahroja ja ryppyjä.
Itsekeskeisyys, ylpeys, -
väärät motiivit ja kielteinen asenne haihtuvat.
Jumala halajaa meidän muuttuvan läsnäolonsa kirkkaudessa, -
joka laskeutuu luoksemme jatkuvassa palvonnassa.
Uskon, että läheisyys synnyttää morsiussotureita, -
jotka palvelevat sulhastaan intohimolla.
Kiinnitetään katseemme aina valtaistuimeen, -
kuten taivaan 24 vanhinta tekevät.
Olipa sinulle annettu millainen osa tahansa, -
käytä saamiasi siunauksia Hänen kunniakseen.
Kanna kruunusi Hänen eteensä.
Jos kiinnitämme katseemme palvelustehtäväämme, -
niin etsimme omaa etuamme.
Ehkä aluksi haluamme rakentaa Daavidin majan tietyllä tavoin, -
ja suunnitella kaikki laajennukset.
Mutta kohdatessamme Jumalan muutumme Hänen kuvansa kaltaiseksi.
Näin on tapahtumassa Indonesiassa.
Olemme muuttumassa ja tiedämme, että matkaa on vielä jäljellä.
Annamme jumalan koskettaa meitä.
Rukoustorni on ympärivuorokautista vartiota.
Olemme vartiossa Jumalan Sanaa lukien, ylistäen, sekä palvoen.
Näemme esteettömästi piilopaikastamme.
Saamme ilmestyksiä, näkyjä, merkkejä ja ymmärtämystä.
Se on paikka, jossa keskitymme kuulemaan, mitä Hän tahtoo sanoa.
Se on paikka, jossa kotkat kokoontuvat.
Me kaikki täällä olijat olemme kotkia.
Tämä on Jumalan kotkien kokoontuminen.
Rukoustorni on olemukseltaan profeetallinen.
Meidän rukoustornissamme on laajennettu ylistystä hyvin paljon.
Jos tulet vierailulle, niin ehkä huomaat sen.
80% ajastamme kuluu ylistyksessä Pyhän Hengen johtamana.
Loput 20% ovat julistusta ja profeetallista esirukousta.
Herran läsnäolo on ainut asia, jota haluamme.
Se on ainut asia mitä halajamme.
Me uskomme, että Jumalan läsnäolo on vahva hengellinen ase.
Daavid ei lähtenyt sotaan ilman liitonarkkia.
Emme kiirehdi rukouksessamme.
Me haluamme toivottaa Hänet tervetulleeksi ja korottaa Häntä.
Haluamme nähdä Hänet valta- istuimellaan kansansa keskellä.
Jos tulette käymään Indonesiassa, -
saatatte ihmetellä ylistyksen määrää.
Saatte toki halutessanne painottaa rukousta, -
mutta Daavidin tavoin me haluamme kokea Herran läsnäolon.
Kun tunnemme läsnäolon, joskus emme voi puhua sanaakaan.
Meille tärkein asia on Jumalan läsnäolo, -
joka välittyy koko seurakunnalle.
Voin todistaa, että siellä, missä on Jumalan läsnäolo, -
tapahtuu aina jotain hyvää.
Jumalan läsnäolon ilmentyessä tapahtuu paljon asioita, -
kuten luovia ihmeitä, merkkejä ja sadonkorjuuta.
Kaikki johtuu Jumalan pyhästä läsnäolosta.
Minä en osaa rukoilla, mutta Pyhä Henki rukoilee kauttani.
Jumalan läsnäolo on avaintekijä indonesialaisille.
Indonesia haluaa olla tunnettu Jumalan läsnäolosta.
Toivon jokaisen kansa- kunnan tuntevan samoin.
Palvonta ja läheisyys Jumalan kanssa ovat sodankäyntiä.
Tämä on havaittavissa Raamatun kertomuksessa faaraosta, -
joka ymmärsi Israelin palvonnan olevan uhka hänelle.
Paholainen käyttää yhä vastaavia menetelmiä kuin faarao käytti.
Paholainen ei halua ihmisten korottavan Jumalaa ylistyksellä.
Jonkin aikaa sitten kuulimme puhetta valtakunnasta.
Niin Israel, kuin Indonesiakin tarvitsee Kuninkaan ilmentyvän.
Palvonta on itsessään sodankäyntiä.
Rukoustorni on hallintaa ja valtaa.
Paavali sanoo, -
että Kristuksen kanssa meidät on asetettu taivaallisiin. Ef. 2:6
Kuten jo sanoin, palvonta on sodankäyntiä.
Rukoustorni on ykseyttä.
Se voi olla kaupungin-, kansakunnan- tai maailmanlaajuista.
Emme luokittele esirukoilijaa enää esirukoilijaksi seurakunnassamme.
Olemme yhdistyneet harppu ja malja.
Jokaisella esirukoilijalla tulisi olla palvova sydän, -
vaikka lauluääni ei olisikaan ylistyslaulajien tasolla.
Ylistyslaulajien täytyy puolestaan tulla esirukoilijoiksi.
Seurakunnassamme ylistäjät ovat esirukoilijoita, -
ja esirukoilijat ylistäjiä.
Me uskomme harpun ja maljan olevan vanhimpien käsissä.
Koemme toimintamallimme olevan kuin jäljennös taivaasta.
Meillä tulee olla palvova sydän.
Rukoustorni yhdistää juutalaiset ja pakanat.
Se on yhdistetty kaupungin muuriin.
Rukoustorni rakennetaan niin, -
että se on yhteydessä kaupungin muureihin.
Muuri edustaa rukouksen tuomaa suojaa kaupungille ja kansalle.
Ennen muinoin kaupunki ilman suojamuuria oli häpeällinen asia.
Kuka vain pystyisi hyökkäämään sinne ja tekemään, mitä tahtoo.
"Sinun muureillesi, Jerusalem, minä asetan vartijat." Jes. 62:6
Tässä on kyse Jerusalemista, mutta se koskee myös muita kaupunkeja.
Me haluamme kaupungeistamme Jerusalemin kaltaisia Indonesiassa.
Haluamme Jumalan läsnäolon ilmenevän kaupungeissamme.
Seitsemän porttia kuvastaa vaikutusvallan piiriä.
Rukoustorni liittyy seitsemän vuoren mandaatti -opetukseen.
Todellinen palvonta ja Kristuksen ruumiin ykseys -
ilmentää Jumalan läsnäoloa kaupunkeille ja kansoille, -
sekä syrjäyttää demoniset voimat.
Raamattu sanoo: -
"Maailman kuninkuus on tullut meidän Herrallemme." Ilm. 11:15
Syy Daavidin majan entisöimiseen on se, -
että haluamme Jeesuksen hallitsevan kaikkea maata.
Haluamme julistaa sen kautta Jeesuksen Herruutta.
Jos olet kristittynä osallinen Jeesuksen verestä, -
uskon, että veri puhuu sinulle.
Se ohjaa sinua valmistautumaan Hänen tulemustaan varten.
Uskon meissä kaikissa olevan Kristuksen perimän, -
joka puhuu meille.
Ehkä sanot, että sinulla ei ole kutsumusta tähän, -
mutta Jeesus tulee takaisin ja asustaa Daavidin majassa.
Daavidin hengellisinä jälkeläisinä -
meidän tulee valmistaa Herralle tie.
Rohkaisen kaikkia Kristuksen perimän omaavia vastaamaan kutsuun.
Hän tulee jälleen pystyttämään Daavidin entisen majan, -
mutta hän tarvitsee sinun vastaustasi siitä, -
aiotko olla hänen kanssaan hengellisessä yhteistyössä.
Indonesia pyhittää kaikki rukous- tornit vain yhtä nimeä varten.
Kyseessä ei ole pastori Niko, -
vaan Jeesus, elävän Jumalan Poika.
Hän on yksi ja ainut, joka ansaitsee palvontamme.
Kunnia Jumalalle.
Toivotetaan tervetulleeksi pastori Ezenete Brasiliasta.
Kunnia Jumalalle.
Nostetaan oikea kätemme ylös ja sanotaan "kunnia Jumalalle".
Tämä aamu on ollut siunattu.
Tähän asti on Herra meitä auttanut.
Voisitteko toistaa äskeisen.
Jumalalla on tehtävänä mahtavia asioita elämässänne.
Olemme kaikki tulleet hyvin kaukaa eri kansakunnista.
Se on todistus siitä, että Jumalalla on jotain uutta meille.
Muutenhan emme olisi täällä.
Olen käynyt täällä joka vuosi seitsemän vuoden ajan.
Olen ollut osallisena Jumalan kirkkaudesta.
Olen kysynyt Herralta, mitä muuta Hänellä on meille.
Olen kokenut vahvasti, -
että Jumala haluaa kaataa päällemme elävää vettä.
Kyse ei ole vain toistuvista kokoontumisista.
Jumalalla on elävää vettä meille jokaiselle.
Se ei ole kiinni siitä, mitä teet.
Jumala haluaa nostaa miehiä ja naisia esirukoilijoiksi.
Hän on tehnyt näin Brasilian kansassa.
Meillä on useita rukoustorneja ympäri maata.
Rukoilimme ja huusimme Jumalan puoleen monen vuoden ajan.
Jumala herätti sydämemme kysymään, mitä muuta meidän tulisi tehdä?
Hän alkoi opettaa meitä olemaan riippuvaisia Hänestä.
Rukoilemme monesti lakkaamatta, -
mutta emme osaa olla riippuvaisia Jumalasta.
Monesti rukouselämämme on vain asioiden pyytämistä.
Totuus on, että meidän tulee etsiä Jumalaa, -
jotta voimme pyytää Häneltä jotain.
Kun etsimme Häntä, Hän paljastaa asioita hengellemme.
Hän ilmoittaa meille, mitä meidän tulisi pyytää Häneltä.
Me tarvitsemme Jumalaa.
Hän on tehnyt työtään meissä jo muutaman vuoden ajan.
Olemme tulleet ymmärtämään, että esirukous on avain voittoon.
Esirukous voi muuttaa kansakuntien historian kulun.
Siksi meidän tulee etsiä Jumalaa -
ja viettää aikaa Hänen läsnäolossaan.
Niin meidän rukoustorniemme, kuin ympäri maailmaa olevienkin, -
täytyy olla paljon enemmän, kuin vain 24/7 -rukousta.
Kuulimme juuri saarnattavan, että palvonta on avain.
Palvonta murtaa ikeen.
Palvonta vahvistaa valtakuntaa.
Se saa meidät palvelemaan Herraa hengessä ja totuudessa.
Palvonta johtaa meidät Jumalan tahdon ytimeen.
Emme voi palvoa ilman esirukoilijan osaa.
Monesti laulamamme laulut ovat todellista esirukousta.
Kyse on siitä, millä tavoin palvomme.
Voin laulaa ja taputtaa ja nostaa käteni ylös, -
mutta todellinen palvonta on sydämen luovuttamista Herralle.
Palvonta ei ole tuntien mittaista musiikkia ja käsien taputtamista.
Palvonta on sydämen luovuttamista Jumalalle.
Se on tietoisuutta, että tarvitsemme Jumalaa.
Tarvitsemme uutta elämää, ja siksi antaudumme Hänelle.
Haluamme tulla parannetuiksi.
Monet antavat itsensä rukouselämälle.
He eivät kuitenkaan tule siunatuiksi.
Se on vakava asia.
Jos olemme osa rukousliikettä -
ja uskomme rukouksen muuttavan maailmaa, perheidemme pelastuvan -
ja valtiovallan polvistuvan Herramme edessä, -
niin kuinka on mahdollista, että meissä ei tapahdu muutosta?
Palvonta ja rukous eivät ole osa tehtaan tuotantolinjaa.
Jumala ei kutsunut meitä valmistamaan tuotteita Hänelle.
Hän kutsui meidät olemaan yhtä Hänen kanssaan.
Muutoksen täytyy lähteä meistä.
Me uskomme Jumalan voimaan ja voiteluun.
Me etsimme Hänen tahtoaan.
Me etsimme Hänen Henkensä liikettä.
Emme voi antaa esirukouksessa jotain, mitä emme ota vastaan.
Meidän tulee rukoilla asioita, joista elämme.
Jumala iloitsee siunatessaan meitä.
Ihmisten tulee nähdä meidät esirukoilijoina ja palvojina.
Heidän tulee olla ihmeissään Jumalan kirkkaudesta elämässämme, -
avioliitoissamme, lastemme elämässä, palvelustehtävissämme, -
taloudessamme, sekä työpaikallamme.
Maailman tulisi nähdä Jumalan kirkkaus meissä.
Mikään ei tuo Hänen kirkkauttaan tehokkaammin esille, -
kuin polvistuminen Hänen edessään.
Olen kysynyt Jumalalta Brasiliasta jo kolmen vuoden ajan.
On niin monia rukoustorneja ja rukousvartijoita.
Olemme palvoneet Herraa tunti toisensa jälkeen.
Miksi maamme asiat huononevat?
Miksi väkivaltaisuus ja huumeiden käyttö lisääntyy?
Miksi avioerot lisääntyvät?
Miksi valtio tekee mitä tahtoo?
Sanoin Jumalalle jonkin olevan pielessä.
Sanoin, että meidän tulee pysähtyä kuuntelemaan Häntä.
Koko verkostomme alkoi keskittyä Jumalan läsnäolon etsimiseen.
Olemme kulkeneet Ana Paulan kanssa osavaltiosta toiseen -
ja johdattaneet ihmisiä huutamaan Jumalan puoleen.
Sana sanoo: "Mutta minun kansani, joka on otettu minun nimiini, -
nöyrtyy, ja he rukoilevat ja etsivät minun kasvojani -
ja palajavat pahoilta teiltänsä, niin minä kuulen taivaasta -
ja annan anteeksi heidän syntinsä -
ja teen heidän maansa jälleen terveeksi." 2 Aik. 7:14
Olemme etsineet katumuksella ymmärrystä ja viisautta.
Olemme huutaneet Jumalan puoleen, -
että Hän halvaannuttaisi kaikki ilmavallat Brasilian yltä, -
jotka aiheuttavat sekasortoa.
Sekasorron henki on kansakuntamme yllä, -
joka on yrittänyt pitää Brasiliaa otteessaan.
Jumala vie meitä ympäri maata rukousliikkeen myötä.
Me palaamme takaisin opetukseen todellisesta esirukouksesta.
Esirukous on elämää Jumalan kanssa.
Se on ympärivuorokautista elämistä alttarilla.
Se ei ole pienen aukon täyttämistä rukouselämässä.
Se on kääntymistä pois pahoilta teiltämme.
Siksi Sana sanoo, että nöyrtykää ensiksi.
Jumala kutsuu Brasilian seurakuntaa nöyrtymään.
Nöyrtyminen parantaa Brasilian.
Jumalan seurakuntana emme voi samaistua Brasiliaan, -
jos emme ole nöyriä.
Meissä ei ole voimaa tehdä muutosta.
Sanat eivät muuta mitään, vaan elämä Jumalan alttarilla.
Kun avaamme suumme murtunein sydämin, -
vedämme Jumalan kirkkautta puoleemme.
Sitten voimme sanoa vapaudessa: "Tulkoon sinun valtakuntasi".
Parasta, mitä voimme tehdä Brasilian puolesta, -
on herättää Jumalan kansa.
Joka ikisen meistä tulee huutaa Jumalan puoleen.
Ei ainoastaan johtajien ja sielunhoitajien.
Meillä on meneillään kampanja.
Tämän vuoden joulukuun 31. päivään mennessä -
haluamme nostaa esiin miljoona palvovaa esirukoilijaa Brasiliassa.
Kysyt varmaan kuinka?
Rohkaisemme jokaista perhettä hankkimaan pienen Brasilian lipun.
Pyydämme joka päivä laskemaan kädet lipun päälle -
ja huutamaan Jumalan puoleen kansamme muutoksen puolesta.
Vaikka perheenjäsen olisi kuukauden vanha, -
laita hänen kätensä lipun päälle hänen sukupolvensa siunaukseksi.
Rohkaiskaa lapsianne.
Kun Brasilia pelaa jalkapalloa, kadut ovat täynnä väriloistoa.
Opetamme ihmisiä käyttämään saman määrän energiaa rukoukseen, -
mitä he käyttävät jalkapalloon.
Me sanomme, että Brasilia kuuluu Jeesukselle.
Jumalan käden täytyy kuljettaa meitä.
Vain palvovat esirukoilijat voivat tuoda muutosta.
Kuten Raamattu sanoo: -
"Jumala, luo minuun puhdas sydän -
ja anna minulle uusi, vahva henki." Ps. 51:10
Luominen tarkoittaa jotain, mitä meillä ei ole.
Meidän tulee etsiä sitä.
Meidän tulee antaa tilaa tällaiselle sydämelle.
Ensin muutumme rukouksen kautta, ja sitten näemme Jumalan kirkkauden.
Olemme nähneet Jumalan liikehdinnän.
Meidän tulee olla jatkuvasti antautuneina Jumalalle.
Jumalan Sana on elävää, voimallista ja puhdasta.
Se uudistaa ja vapauttaa.
Se tuo laupeuden, voitelun ja voiman.
Tämän takia esirukoilijan täytyy lukea Jumalan Sanaa.
Emme voi vain odottaa sunnuntain jumalanpalvelusta.
Meidän tulee istua Sanan ääreen ja kuulla opettajaamme Jeesusta.
Hänen Sanansa tuo meihin elämää.
Se muuttaa historian kulun.
Miltä esirukoilijan elämä näyttää, kun hän ei ole rukoustornissa?
Palvova esirukoilija profetoi jatkuvasti kävellessään kaduilla.
Meille on annettu lupaus, että mihin tahansa astumme, -
siitä tulee perintöosamme.
Mihin tahansa kätemme koskee, se tulee siunatuksi.
Katsokaa jalkojanne ja sanokaa niille, -
että te julistatte hyvää sanomaa.
Me profetoimme jaloillamme ja käsillämme.
Meidän tulee ojentaa kätemme siunaukseksi -
missä ikinä kuljemmekaan.
Julistamme kuolleeksi ihmiskaupan, väkivaltaisuudet, aviorikokset -
ja pimeyden vallat.
Jumalan miehet ja naiset voivat tehdä näin.
Missä tahansa kuljemmekaan, saatanan on väistyttävä.
Jumalan kirkkaus tulee maan päälle -
palvojien ja esirukoilijoiden raivatessa tietä.
Jos olemme rukoustornissamme kaksi tuntia viikossa -
tai vaikka päivittäin, niin se ei riitä.
Emme voi kulkea sisään ja ulos Jumalan läsnäolosta.
Meidän tulee pysyä Jumalan läsnäolossa lakkaamatta.
Päivin ja jopa öisin nukkuessamme.
Henkemme tulee olla esirukouksessa.
Jumala kutsuu huokaillen meitä huutamaan Hänen puoleensa, -
jotta Hän voisi paljastaa meille suuria salaisuuksia.
Ei ole väliä, osaammeko lukea.
Ei ole väliä, puhummeko vain yhtä tai useampaa kieltä.
Koulutuksellamme ei ole väliä.
Hän haluaa tehdä meistä elämää synnyttäviä henkilöitä.
Hän haluaa tehdä meistä palvojia ja esirukoilijoita, -
joihin Hän voi aina luottaa.
Jumala on nostamassa Brasilian kansaa.
Hän on tekemässä muutosta.
Syyskuun 7. päivä oli itsenäisyyspäivämme, -
jolloin julistettiin joko itsenäisyyttä tai kuolemaa.
Me laitoimme seurakunnat liikkeelle ympäri Brasiliaa, -
ja rukoilimme kahdentoista tunnin ajan.
Me julistimme itsenäisyyttä ja elämää, -
emme itsenäisyyttä tai kuolemaa.
Jumala nostaa Brasilian kansaa.
Sanon kaikille teille, nouskaa.
Olipa asemasi mikä tahansa, -
niin muista, että me olemme esirukoilijoita.
Esirukous on riippuvaisuutta Jumalasta, -
sillä emme tiedä huomisesta.
Me emme tiedä mitä Jumala tahtoo tehdä huomenna.
Jos olemme polvillamme ja sydämemme on antautuneena, -
niin Jumalan kirkkaus ilmenee elämämme kautta.
Mikään kansakunta tai valtio -
tai mikään maailmanvalta ei kestä sellaisen seurakunnan edessä, -
joka huutaa Jumalan puoleen hengessä ja totuudessa.
Jumala on kutsunut meidät elämään uutta elämää.
Kävellessäni täällä pastorin opettaessa Herra kertoi minulle, -
että Hän haluaa kaataa päällemme uutta vettä.
Hän puhui kuin toimenpiteestä liittyen vedenpuhdistukseen.
Kaikki lika suodatetaan pois, -
ja tuloksena saadaan puhdasta vettä.
Tätä Pyhä Henki haluaa tehdä.
Eilisestä lähtien olen nähnyt Jumalan vesien liikkuvan täällä.
Näinä päivinä Hän haluaa nostaa miehiä ja naisia, -
jotka ovat esirukoilijoita ja palvojia.
Esirukoilijat ja palvojat muuttavat kansojen historian kulun.
Jeesus palaa takaisin ennalleen palautettuun seurakuntaansa, -
jolla on murtunut sydän.
Liikutaan näillä vesillä.
Jumala teitä kaikkia siunatkoon.
Uudistutaan esirukoilijoiksi ja palvelijoiksi Jumalan kunniaksi.
Suomennos: Antti Malvisto